Il- Larinġa Mekkanika : Serbja u Montenegro 0 Qed jiddispjaċini daqsxejn li tlift din il- logħba – ħadt sjesta twila , għamilt dawra durella mal- gazzetti u aġġornajt it- tielet bloggata tal- firillu u l- farfett – għax skond id- El Mundo , din il- partita kienet « taqbida bejn is- sbuħija estetika u l- eqdem ortodossja » . ta' l- isbaħ siltiet . Rebħet l- estetika lis- sobrjetà : it- Tulipani għelbu n- nasba ta' l- offside u Robben tana gowl mill- isbaħ . Għalkemm uħud mill- plejers Balkaniċi ħarġu jikkritikaw lill- kowċ tagħhom wara l- partita , ta' min wieħed jinnota kemm hija kompatta d- difiża : fil- fatt , – dak ta' Spanja . Il- klassifika tal- Grupp C wara l- ewwel ġurnata : Imsejknin l- Iranjani - avolja l- Messikani kienu superjuri ( hawnhekk il- ) , bil- gowl li qalgħu kwarta qabel tmiem il- logħba minħabba żbalji tal- kiper u ta' wieħed mid- difensuri tilfu ċ- ċans li jiksbu l- punt tad- dro . Imbagħad ġie t- tielet gowl , ta' Zinha . . . bellezza , naħseb it- tieni l- isbaħ gowl li rajna s' issa , . Qegħdin jgħidu li kien l- eroj tal- partita . Inċidentalment , qabel ma sar plejer professjonali tal- futbol Bravo kien dilettant tal- boksing , kif tistgħu taraw minn wiċċu : Jekk , il- Portugiżi l- bieraħ kienu Sporting Bacalhao . Kont mingħalija li l- Portugall it- tim ta' l- aċċellerazzjoni , veloċi u ħfief daqs l- irjieħ ta' l- Atlantiku , u fl- ewwel ftit minuti tal- logħba hekk dehru : mill- bidu nett Figo ma qgħadx idur mal- lewża – ħariġha , ħaffef 'il fuq u fetaħ għal Pauleta , li messu skorja dak li probabbilment kien ikun l- aktar gowl kmieni fl- istorja tat- Tazza tad- Dinja . Imbagħad il- gowl , xi ftit ċansijiet fiż- żewġ naħat tal- grawnd , u l- partita raqdet . . Cristiano Ronaldo kien daqsxejn sfortunat – laqat il- traversa fl- 35 minuta – , u Simao lagħab tajjeb ukoll , iżda l- bqija , ħlief forsi l- aħħar ħames minuti meta l- Affrikani bdew ifittxu serjament id- dro , baħħ u dwejjaq . L- aħħar darba li ltaqgħu dawn iż- żewġ timijiet , fl- 2001 , il- partita ġiet sospiża 20 minuta qabel it- tmiem minħabba logħob vjolenti , b' 4 plejers ta' l- Angola mkeċċijin . Tal- bieraħ kienet daqsxejn maħmuġa wkoll , u ta' min Ronaldo joqgħod naqra attent , għax meta jinbxuh jirreaġixxi malajr u faċli jitkeċċa u jitlef xi partita tal- fażi eliminatorja . Il- klassifika tal- Grupp D : S' issa rajna ħafna Chelsea u ftit Man Utd . . . u Juventus ? Issa naraw . . . nispera li l- Azzurri ma jbatux wisq kontra l- Gana ( l- hekk imsejħin ) , fil- 1 X 2 bassart rebħa Taljana , imma forsi l- plejers jinsabu wisq demoralizzati biex jilagħbu b' ruħhom u ġisimhom kif għamlu dejjem il- predeċessuri tagħhom . Jekk ma jirbħux il- lejla , iċ- Ċeki se jbiċċruhom . Saħħa ħbieb . . . u ħudu gost . S . ( 1 ) - Bilħaqq , Saviola ma kienx offside meta skorja t- tieni gowl ta' l- Arġentina . . . araw ir- . S . ( 2 ) - Mark : . . . baqa' siegħa u nofs . S . ( 3 ) - Tellajt il- kanzunetta Il- Werld Kapp ta' Renald Abela u l- Bamboċċu . . . togħġobni wisq . Hawn xi ħadd għandu ftit tal- ħin ( u paċenzja ) biex iniżżel il- kliem ħalli ntellgħuh hawnhekk ? Bloggata ta' Antoine Cassar - Il- Brażiljan naturalizzat Messikan huwa Zinha mhux Zinho . Fuq il- flok se jibqa jidher bħala Naelson . L- iżjed gowl kmieni fit- Tazza tad- Dinja ġie skorjat mill- midfielder Bryan Robson kontra Franza wara biss 27 sekonda logħob . Dak kien fit- tieni rawnd fi Grupp D waqt it- Tazza tad- Dinja li saret fi Spanja fl- 1982 . Inċidentalment , l- iżjed awto - gowl kmieni fl- istorja tat- Tazza tad- Dinja kien dak li skorja d- difensur tal- Paragwaj Carlos Gamarra favur l- Ingliżi jumejn ilu . Kont naf li Zinha bl- a imma ma qgħadtx attent jien u nikteb il- bloggata . Din is- sena , aktar minn qatt qabel , it- Tazza tad- Dinja se tingħex fuq l- internet . U se tingħex ukoll fuq il- bloggosfera Maltija . Dan huwa spazju fejn inkunu nistgħu naqsmu l- fehmiet u l- impressjoniet tagħna fuq il- kampjunat . Mhux xi eżerċizzju ta' ġurnaliżmu sportiv , tista' tkun soġġettiv kemm trid . Opinjonijiet , aneddoti , analiżi ħafif . Kulħadd mistieden . Bil- Malti , bl- Ingliż , bit- Taljan , bil- Franċiż . . . l- uniku lsien uffiċjali huwa l- kordjalità , u l- imħabba lejn il- futbol internazzjonali , din il- logħba li permezz tagħha niċċelebraw il- ġmiel tad- diversità . Biex tkun kontributur , ibgħat e - mail lil : Ġermanja – Arġentina . . . . . Brażil – Franza . . . . . Portugall – Franza . . . . . Ġermanja – Portugall . . . . . 9 ta' Lulju , wara 64 logħba Arċibald Mandraġġar L- Imżebbel Ereżija Dan is- sit m' hu sponsorizzat minn ebda kumpanija . Ċaħda : Il- fehmiet espressi f' dan is- sit elettroniku huma dawk ta' l- awturi biss , u ma għandhom ikunu assoċjati ma' l- ebda għaqda jew istituzzjoni li l- awturi jagħmlu parti minnha .